23.5.2022
ET
Euroopa Liidu Teataja
L 143/19
ajal Hebei provintsi rahvakongressi liige.
Arvestades õigusakti üldist kohaldatavust HKP esindatuse suhtes äriühingutes võib kindlalt järeldada, et Hiina valitsuse võime mõjutada oma esindatuse tõttu ettevõtetes hindu ja kulusid on kogu terasesektoris märkimisväärne, samuti ka konkreetselt käesoleva uurimisega hõlmatud eksportivate tootjate puhul.
(52)
Elektrolüütiliselt kroomitud terase sektoris on nii riigi- kui ka eraettevõtted poliitilise järelevalve ja juhtimise all.
Järgmised näited ilmestavad eespool kirjeldatud suundumust, kuidas Hiina valitsus sekkub üha rohkem elektrolüü­ tiliselt kroomitud terase sektorisse.
Uuritava toote tootjad rõhutavad oma veebisaitidel sõnaselgelt parteitööd, nende ettevõtte juhatuses on partei liikmeid ja nad toonitavad oma seotust HKPga.
Uurimine näitas, et Baosteelis tehakse parteitööd.
Ametliku veebisaidi andmetel on China Baowu Groupis (23) (Baosteeli valdusettevõte) 301 HKP komiteed ja 85 437 HKP liiget.
Lisaks märgib kontsern seoses HKP tähtsusega ettevõttes järgmist: „Partei juhtpositsiooni integreerimise tugevdamine koos äriühingu üldjuhtimise täiustamisega, kaasaegse ettevõtluse süsteemi täiustamine.
China Baowu rakendab täielikult dokumendi „Arvamused, milles käsitletakse partei juhtpositsioonide tugevdamist riikliku tähtsusega ettevõtete üldjuhtimise täiustamisel“ nõudeid, [...] Läbivaadatud ja täiustatud otsuste tegemise süsteem olulistes küsimustes täiustas veelgi enam parteikomitee, direktorite nõukogu, juhtide ja muude juhtimisorganite otsustusõigusi, direktorite nõukogu poolt volitatud otsustava tähtsusega küsimusi ja vorme [...].
[...] Baowu järgib ja rakendab partei tugevdamise ning ettevõtluse reformi üheaegset kavandamist, parteiorganisatsioonide ja tegevusüksuste üheaegset loomist, parteiorganisatsioonide vastutavate isikute ja parteitöötajate üheaegset ametisse määramist.“
(24) Äriühing Baosteel kirjeldab partei tugevdamise tegevusi järgmiselt: „Võtta põhivastutus partei rangeks ja igakülgseks juhtimiseks, juhtida äriühingu ideoloogilist ja poliitilist tööd ning ühise rindena töötamist, tuginedes spirituaalsele tsivilisatsioonile, ehitada üles äriühingu kultuur ja selline massitöö nagu ametiühingud ja kommunistlike noorte liiga, suunata partei stiilis ausa juhtimise ülesehitamist, toetada distsiplinaarkomisjone nende järelevalveülesannete tõhusal täitmisel (25).“
(53)
Pealegi on elektrolüütiliselt kroomitud terase sektoris kehtestatud alusmääruse artikli 2 lõike 6a punkti b kolmanda taande kohane poliitika, mis soosib omamaiseid tootjaid või mõjutab turgu muul viisil.
(54)
Hiina valitsus peab terasetööstust, kus toodetav teras on elektrolüütiliselt kroomitud terase peamine komponent, võtmetähtsusega tootmisharuks (26).
Seda kinnitavad paljud riiklikul, piirkondlikul ja kohaliku omavalitsuse tasandil välja antud terasetoodetele keskendunud kavad, suunised ja muud dokumendid, näiteks terasetööstuse kohandamise ja uuendamise kava aastateks 2016–2020.
Kavas rõhutatakse, et terasetööstus on „Hiina majanduse jaoks oluline ja fundamentaalse tähtsusega sektor ning rahvamajanduse nurgakivi“ (27).
Kavas sätestatud peamised ülesanded ja eesmärgid hõlmavad kõiki tootmisharu arendamise aspekte (28).
(55)
Majandusliku ja sotsiaalse arengu 13. viisaastakukavas (29) nähakse ette kõrgekvaliteetsete terastoodete tootjatele toetuse andmine (30).
Samuti on see suunatud toote kvaliteedi, vastupidavuse ja usaldusväärsuse saavutamisele, toetades äriühinguid, kes kasutavad puhta terasetootmise, täppisvaltsimise ja kvaliteedi parandamise tehnoloogiaid (31).
(56)
Tööstussektori struktuurimuudatuste suuniskataloogis (2019. aasta versioon), (32) mis kiideti heaks Hiina Rahvavabariigi riikliku arengu- ja reformikomisjoni 27. augusti 2019. aasta dekreediga nr 29 ning mis jõustus 1. jaanuaril 2020 (edaspidi „kataloog“), nimetatakse terasesektorit soodustatud tootmisharuks.
(23) http://www.baowugroup.com/party_building/overview (24) Ibidem.
(25) Vt Baosteeli põhikirja artikkel 133.4, http://static.sse.com.cn//disclosure/listedinfo/announcement/c/2021-01-08/600019_20210108_8.pdf (viimati vaadatud 6. mail 2021).
(26) Aruande III osa, 14. peatükk, lk 346 jj.
(27) Terasetööstuse kohandamise ja uuendamise kava sissejuhatus.
(28) Aruande 14. peatükk, lk 347.
(29) Hiina Rahvavabariigi majandusliku ja sotsiaalse arengu 13. viisaastakukava (2016–2020), kättesaadav aadressil https://en.ndrc.gov.cn/newsrelease_8232/201612/P020191101481868235378.pdf (viimati vaadatud 2. märtsil 2020).
(30) Aruande 14. peatükk, lk 349.
(31) Aruande 14. peatükk, lk 352.
(32) Tööstussektori struktuurimuudatuste suuniskataloog (2019. aasta versioon), mis kiideti heaks Hiina Rahvavabariigi riikliku arengu- ja reformikomisjoni 27. augusti 2019. aasta dekreediga nr 29, http://www.gov.cn/xinwen/2019-11/06/5449193/files/ 26c9d25f713f4ed5b8dc51ae40ef37af.pdf, viimati vaadatud 11. aprillil 2022.